**НАРОДНО ЧИТАЛИЩЕ „РОДОПСКА ПРОБУДА -1935”С. ТИХОМИР, ОБЩ. КИРКОВО ОБЛ. КЪРДЖАЛИ**

**П Л А Н - П Р О Г Р А М А**

**ЗА ДЕЙНОСТТА НА НАРОДНО ЧИТАЛИЩЕ „РОДОПСКА ПРОБУДА - 1935г.” с.ТИХОМИР ЗА 2024г.**

Читалището е юридическо лице с нестопанска цел, което е създадено и функционира на основание на Закона за Народните читалища. То е традиционно, самоуправляващо се, българско, културно – просветно сдружение изградено върху принципите на доброволността, демократизма и автономията. Днес читалището е не само пазител на българската култура и традиции, но и постепенно се превръща в информационен и образователен център за местната общност. Съществено място в цялостната читалищна дейност заемат библиотеките. Библиотечната дейност е една от основните функции на читалището. Водеща цел в дейността на библиотеката е формирането на навици за четене и насърчаване на четенето сред всички възрастови групи и най-вече у децата от най-ранна възраст.

**ОСНОВНИТЕ ДЕЙНОСТИ :**

* Библиотечно-информационна дейност ;
* Културно просветна дейност ;
* Образователна дейност ;

**ОСНОВНИ ЗАДАЧИ**

1. Да осъществява по- добра организационна и координационна връзка между читалището с ръководствата на училищата, детската градина, кметството и младежта.

2. Подобряване на съвместната работа със обществено политическите организации и отделните трудови колективи за развитие на личността.

3. Повишаване на ефективността и идейно-творческото равнище на художествената самодейност, като фактор за издигане културата и трудовата активност на населението ни.

4. Да разшири съдържателния и социалния обхват на читалищната дейност за привличане на по-широк кръг население.

5. По нататъшно утвърждаване на читалищното настоятелство, като самоуправляващ се орган и координатор на духовния живот в района ни.

6. Изучаване и внедряване на научно-техническите постижения в областта на културата.

7. Предоставяне на компютърни електронни услуги на потребителите на читалището /благодарение на Програма „Глобални библиотеки – България”.

8. Обновяване на библиотечния фонд в зависимост от читателските интереси / Кандидатстване по проекти към Министерството на културата/, и ефективно използване на книжния фонд на библиотеката.

**а**) да се активизира честването на „ Седмицата на детската книга и изкуствата за деца ”, като се активизира участието на училището и техните родителски активи по места.

б**)**  системно да се обновява и разширява детската и художествената литература в библиотеките, като максимално се използват възможностите на интеграция с училищната библиотека

**в)**  да се организират повече срещи на колективни посещения в библиотеката на началните курсове с цел запознаване с новостите в областта а детската и художествена литература

**г)**  настоятелството да организира с трудовата младеж, вечери на поезията, литературни четения за приобщаване към литературата и изкуството

**д)** да се засили работата в училището и сред младежта по издирване на деца с поетически наклонности и се привлекат към читалището

**е)** увеличаване на броя на участниците в групите и съставите на художествената самодейност и разказвачи към читалището и представяне на техните изяви с цел стигане до всяко селище от района и общината ни, включително и в областта

Срок: Постоянен

Отг. Секретаря

**ДРУГИ ПО-КРУПНИ КУЛТУРНО МАСОВИ МЕРОПРИЯТИЯ**

1. Приемане на план –бюджета на читалището за 2024г.

Срок: м. 01.2024г.

2. Приемане на план – програма за отбелязване на 19-ти февруари патронния празник на училището.

Срок:19.02.2024г.

Отг: Секретаря

3. Организиране и отбелязване на 89-годишнината от създаването на читалището.

4. Тържествено отбелязване на 1-ви март, посрещане на баба Марта и деня на самодееца /изработване на мартеници и участие в общинския празник/.

Необходими средства - 100 лв

Срок:01.03.2024г.

Отг: Секретаря

5. Тържествено отбелязване на трети март/съвместно с училището/.

Срок: 03.03.2024г.

Отг: Секретаря

6. Празнично отбелязване на 8-ми март -„ Деня на жената ”.

Срок: 08.03.2024г.

Отг: Председателя

7. Участие в празничната програма за Деня на Кирково .

Необходими средства-200 лв

Срок : 26. 03.2024г.

Отг: Секретаря

8. Отбелязване на 6-ти май /Гергьовден/ с участие в празника на общината.

9. Отбелязване на деня на библиотекаря-11 май.

10. Тържествено отбелязване на „ Деня на българската просвета и култура и на славянската писменност ” съвместно с училището.

Срок: 24.05.2024г.

Отг: Секретаря

11. Честване на 1-ви юни „ Деня на детето ”съвместно с ЦДГ” Граничар”и ОУ”Васил Левски”.

Необходими средства -200лв

Срок: 01.06.2024г.

Отг: Секретаря

12. Приемане на план – програма за селищния празник на селото.

Отг: Секретаря

13. Участие в празничната програма за Деня на плодородието.

Необходими средства- 200 лв

Срок: месец Септември

Отг: Секретаря

14. Приемане на план за отбелязване на 6-ти септември „ Деня на Съединението ” и 22-ри „ Деня на независимостта на България ”.

Срок: месец Септември

Отг: Секретаря

15. Приемане на план – програма за отбелязване на коледните и новогодишни празници в чест на 2024 година.

Необходими средства- 300лв

Срок: 01.12.2024г.

Отг: Секретаря

16. Организиране на програми с изяви а професионални певци от страната с цел разнообразяване на културните мероприятия, а също така и а детски постановки от страната и областта.

Срок: Постоянен

Отг: Настоятелството

**ПЛАН – ПРОГРАМАТА Е ПРИЕТА С ПРОТОКОЛ № 46/02.11.2023година**

**=============================================================**

****

**Секретар:**

**НАРОДНО ЧИТАЛИЩЕ „РОДОПСКА ПРОБУДА-1935”с.ТИХОМИР**

**О Т Ч Е Т**

**ЗА ДЕЙНОСТТА НА НАРОДНО ЧИТАЛИЩЕ „РОДОПСКА ПРОБУДА -1935” СЕЛО ТИХОМИР, ОБЩИНА КИРКОВО, ОБЛАСТ КЪРДЖАЛИ**

**ЗА 2023 ГОДИНА**

**1. Библиотечна информационна дейност читалището през 2023г.**

-Библиотеката при Народно читалище „Родопска пробуда -1935” с.Тихомир разполага с **10 566** брой заглавия/ книги/.

Библиотеката разполага с пет броя компютри, едно мултифункционално устройство и мултимедия по програма „Глобални библиотеки”

Библиотеката бе одобрена по проект в конкурсна серия по програма „Български библиотеки –съвременни центрове за четене и информираност” за 2023 година на Министерство на културата.

Потребители /читатели/

за годината 231

- от тях до 14 години- 72

- и над 14 години – 159

Посещения-2808

**2**. Провежда се общо събрание на читалищeто.

3. „Обесването на Васил Левски”- 19 февруари. Отбелязване на празника съвместно с ОУ” Васил Левски” с.Тихомир.

**4**. Честване на 88-та годишнина от създаването на НЧ „Родопска пробуда - 1935„ с.Тихомир с ученици от ОУ „Васил Левски „

**5.** Участие в инициативата на община Кирково. „Украси дърво за Първи март”

**6.**  Посрещане на баба Марта отбелязване на празника съвместно с ЦДГ „Граничар”

**7.** 3 март - Честване на Националния празник на България

**8.** 8 март - Организиране на дамско парти съвместно с кметство „Тихомир”

9. По повод Маратона на четене децата от детска градина „Граничар” и деца от местното училище посетиха читалищната библиотека.

**10.** Здравословно хранене демонстрираха представители на фирма "МАСТЕР ШЕФ ХОУМ" от Велико Търново- Готвене по иновативен и здравословен начин . 11.08.2023г

**11** .Участва в фестивал на плодородието организирано от общ. Кирково

**12.** Участва вотбелязване на 100 годишния юбилей на ОУ”Васил Левски „на 03.11.2023г.

**13.** Участва в Благотворителен коледен базар организирано от общ. Кирково

**14.** Организиране и провеждане на традиционните празници, а именно:

1. 22 март-първа пролет

2. Месец април-седмица на детската книга

3. 6 май –Георгьов ден

4. 24 май –деня на славянската писменост и култура

5. 1 юни ден на детето

6. 2 юни-ден на Ботев

7 . 6 септември-ден на съединението

8. 22 септември –ден на независимостта

9. 1 ноември –ден на народните будители

10. м.декември –Седмица на четенето-Обявен от МОН

11. Отбелязване на коледните празници

12. Посрещане на Нова година

**15**. Заседание на Читалищното Настоятелство.

Дата: 31.01.2024г. Секретар:………..

/Р.Ангелова/

УСТАВ

НА НАРОДНО ЧИТАЛИЩЕ “РОДОПСКА ПРОБУДА 1935”

Село ТИХОМИР, община КИРКОВО

## ГЛАВА ПЪРВА

# ОБЩИ ПОЛОЖЕНИЯ

Чл.1. Народно читалище „Родопска пробуда 1935” е традиционно, самоуправляващо се, българско, културно – просветно сдружение с нестопанска цел, в обществена полза, изградено върху принципите на доброволността, демократизма и автономията. То няма политическа насоченост и в дейността му могат да участват всички физически лица без оглед на ограничения на възраст и пол, политически и религиозни възгледи и етническо самосъзнание.

Чл.2. Читалището е самостоятелна институция, която работи във взаимодействие с учебни заведения, обществени организации и други структури, които извършват определена културно – просветна или образователна дейност.

Чл.3. Читалището се съюзява, сътрудничи и координира своята дейност с други читалища на територията на Република България, за защита на своите интереси и за провеждане на съвместни дейности и инициативи като: фестивали, събори, тържества и др. на местно или регионално ниво.

Чл.4. Читалището е юридическо лице с нестопанска цел, с обществено полезна дейност, с наименование: НАРОДНО ЧИТАЛИЩЕ “Родопска пробуда 1935”, със седалище и адрес на управление – село Тихомир, община Кирково, област Кърджали.

ГЛАВА ВТОРА

ЦЕЛИ

Чл.5. Целта на читалището е да задоволява потребностите на гражданите, свързани със:

А) развитие и обогатяване на културния живот;

Б) запазване на обичаите и традициите на българския народ;

В) разширяване на знанията на гражданите и приобщаването им към ценностите и постиженията на науката, изкуството и културата;

Г) възпитаване и утвърждаване на национално самосъзнание;

Д) осигуряване на достъп до информация

ГЛАВА ТРЕТА

ДЕЙНОСТИ

Чл.6. (1) Читалището осъществява дейност в обществена полза, като:

А) урежда и поддържа библиотека, читалня, фото – фоно – филми и видеотеки, създава и поддържа електронни информационни мрежи;

Б) развива и подпомага любителското художествено творчество;

В) организира школи, кръжоци и курсове, клубове, кино и видеопоказ, празненства, концерти и чествувания и младежки дейности;

Г) събира и разпространява знания за родния край;

Д) създава и съхранява музейни сбирки, съгласно Закона за културното наследство;

Е) осъществява социални дейности и услуги, подпомагащи лица и семейства, както и такива, свързани с отглеждането, възпитанието, обучението и уплътняването на свободното време на деца и млади хора;

Ж) предоставя компютърни и интернет услуги;

З) извършва и допълнителни дейности, които не са забранени от закона, подпомагащи изпълнението на основните функции;

Чл. 7 Читалището провежда и възпитателна дейност, съобразно своите основни цели.

Чл. 8 Читалището няма право възмездно или безвъзмездно да предоставя притежавано или ползвано от него движимо или недвижимо имущество за:

* хазартни игри и нощни заведения;
* за дейност на нерегистрирани от Закона за вероизповеданията религиозни общности и юридически лица с нестопанска цел на такива общности;
* за постоянно ползване от политически партии и организации;
* на председателя, секретаря, членовете на настоятелството и проверителната комисия и на членовете на техните семейства**.**

ГЛАВА ЧЕТВЪРТА

ЧЛЕНСТВО

Чл.9 Народно читалище **“**Родопска пробуда 1935”е наследник и приемник на името и традициите на учреденото през 1935 г. в село Тихомир читалище “Родопска пробуда 1935”, съгласно Закона за народните читалища.

Чл.10 Членовете на читалището са: индивидуални, колективни и почетни.

1. Индивидуалните членове са български граждани. Те биват действителни и спомагателни:

а/ действителните членове са дееспособни лица,навършили 18 години, които участват в дейността на читалището, плащат редовно определения по устава на читалището членски внос и имат право на глас, да избират и да бъдат избирани в ръководните органи на читалището;

б/ спомагателните членове са лица до 18 години, нямат право да избират и да бъдат избирани в органите на читалището и имат съвещателен глас.

2. Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат право на един глас. Колективните членове могат да бъдат:

а/ професионални организации;

б/ стопански организации;

в/ търговски дружества;

г/ кооперации и сдружения;

д/ културно – просветни и любителски клубове и творчески колективи;

е/ други юридически лица с нестопанска цел.

3. Почетни членове могат да бъдат български и чужди граждани с изключителни заслуги към читалището.

Чл.11.1. Членуването в читалището е доброволно.

2.Кандидатът подава писмена молба до настоятелството, в която декларира, че е запознат с Устава и го приема. Кандидатите – юридически лица представят освен молба и преписи от документите си за регистрация и от решението на управителните си органи за членство в читалището.

3. Всеки член има право да бъде информиран за дейността на читалището, да се ползува от имуществото му и от резултатите от дейността му.

4. Всеки член на читалището е длъжен да заплаща редовно членския си внос.

5. Членските права и задължения на индивидуалните членове са непрехвърлими и не преминават върху други лица.

Чл.12 Прекратяването на членството се извършва чрез:

1. Изключване на съответния член на читалището от общото събрание по предложение на настоятелството, за системни нарушения на устава на читалището и злоупотреба с името и традициите на НЧ “Родопска пробуда 1935” село Тихомир, както и чрез освобождаване от Общото събрание поради незаплащане на определения с решение на общото събрание членски внос за период от 2 (две) последователни календарни години и поради три последователни неучастия в заседанията на Общото събрание.

2. По писмена молба на съответния член на читалището, адресирана до настоятелството.

3. Поради смърт на съответния член на читалището или поставянето му под пълно запрещение.

ГЛАВА ПЕТА

ОРГАНИ НА ЧИТАЛИЩЕТО

Чл.13 Органи на читалището са: Общото събрание, Настоятелството и Проверителната комисия.

ОБЩО СЪБРАНИЕ

Чл.14 Върховен орган на читалището е Общото събрание.

1. Общото събрание на читалището се състои от всички членове на НЧ “Родопска пробуда 1935”село Тихомир, имащи право на глас.

Чл.15 Общото събрание:

1. Изменя и допълва устава.
2. Избира и освобождава членове на настоятелството, проверителната комисия и председателя и определя броя на членовете им.
3. Приема вътрешните актове, необходими за организацията на дейността на читалището.
4. Изключва членове на читалището, по предложение на настоятелството, на основание чл.12, т.1 от Устава на НЧ “Родопска пробуда 1935”.
5. Определя основните насоки за дейността на читалището.
6. Взема решения за членуване или за прекратяване на членство на читалището в читалищно сдружение или други организации.
7. Приема бюджета на читалището – до 30 март на следващата година.
8. Приема годишния отчет за дейността на настоятелството и проверителната комисия – до 30 март на следващата година.
9. Определя размера на членския внос за всяка календарна година, по предложение на настоятелството на читалището.
10. Отменя решения на органи на читалището, които противоречат на закона, устава или други вътрешни актове, регламентиращи дейността на читалището.
11. Взема решения за откриване на клонове на читалището след съгласуване с общината.
12. Взема решение за прекратяване на читалището.
13. Взема решение за отнасяне до съда на незаконосъобразни действия на ръководството или на отделни членове.

Чл.16 Правата по т.1, 2, 7, 8, 10, 12 не могат да се възлагат на други органи на читалището.

Чл.17 Решенията на Общото събрание се вземат с явно гласуване и са задължителни за другите органи на читалището.

Чл.18 Решенията на общото събрание подлежат на съдебен контрол относно тяхната законосъобразност и съответствие с устава.

Чл.19 Решенията на органите на читалището, които са взети в противоречие със закона, устава или предходно решение на общото събрание могат да бъдат оспорвани пред общото събрание по искане на заинтересованите членове на читалището или на негов орган, отправено в едномесечен срок от узнаването им, но не по-късно от една година от вземане на решението.

Чл.20 Споровете по чл.18 могат да бъдат повдигани пред съда по регистрацията на читалището от всеки негов член или на негов орган, или от прокурора в едномесечен срок от узнаването им, но не по-късно от една година от датата на вземане на решението.

СВИКВАНЕ НА ОБЩОТО СЪБРАНИЕ

Чл.21.1. Редовното общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на 1/3 от действителните членовете на читалището. Ако в последния случай настоятелството в 15 дневен срокне отправи писмено покана за свикване на общо събрание, то се свиква от проверителната комисия или от една трета от членовете на читалището.

1. Поканата за общото събрание трябва да съдържа дневния ред, датата, часа и мястото на провеждане на общото събрание и по чия инициатива то се свиква.
2. Поканата трябва да бъде получена не по-късно от седем дни преди датата на провеждането срещу подпис или връчена на членовете на читалището. В същия срок на вратата на читалището и на други общодостъпни места на територията на село Тихомир, трябва да бъде обявено и съобщение за събранието.
3. Общото събрание е законно, ако присъствуват повече от половината от всички членове. При липса на кворум, събранието се отлага с един час по-късно на същото място и при същия дневен ред, след което то се счита за законно, ако нанего присъстват минимум една трета от членовете при редовно общо събрание или минимум половината плюс един от членовете при извънредно общо събрание.

Чл.22.1. Всеки член на общото събрание има право на един глас.

2.Член на общото събрание няма право на глас при решаване на въпроси, отнасящи се до :

а/ него, неговия съпруг /а/ или роднини по права линия - без ограничения, по съребрена линия до четвърта степен, или по сватовство- до втора степен включително;

б/ юридически лица, в които той е управител или може да наложи или възпрепятства вземането на решения.

Чл.23.1. Решенията на общото събрание се вземат с мнозинство от присъстващите.

2. Решенията по член 15,точка:1,12 се вземат с мнозинство от 2/3 от присъстващите.

3. По въпроси, които не са включени в обявения в програмата дневен ред, не може да се вземат решения.

НАСТОЯТЕЛСТВO Чл. 24.1. Настоятелството се състои от 3 члена, избрани за срок от 5години. Същите да нямат родствени връзки по права и съребрена линия до 4-та степен.

2. Настоятелството:

а/ свиква Общото събрание;

б/ осигурява изпълнението на решенията на Общото събрание;

в/ подготвя и внася в Общото събрание проект за бюджет на читалището;

г/ подготвя и внася в Общото събрание отчет за дейността на читалището;

д/ разпорежда се с имуществото на читалището;

е/ определя реда и организира извършването на дейността на читалището, включително и тази в обща полза и носи отговорност за това;

ж/ назначава секретаря на читалището, утвърждава длъжностната му характеристика и определя трудовото му възнаграждение;

з/ приема членове на читалището по тяхна писмена молба, с която те заявяват, че приемат устава на читалището, че са съгласни с определения от общото събрание членски внос за съответната календарна година. Приемането на нови членове се извършва най-късно до седем дни преди провеждането на годишното отчетно-изборно събрание на читалището;

и/ взема решения за сключване на договори с ръководители, репетитори и други лица, необходими за осъществяване на читалищната дейност;

й/ определя и утвърждава размера на месечните хонорари и взема решения за награждаване на ръководители и самодейци;

к/ взема решения и утвърждава договори за наем на помещения, собственост на читалището;

л/ взема решения по всички въпроси, които по закон или съгласно устава не спадат в правата на друг орган.

3. Настоятелството може да взема решения, ако на заседанието присъствуват повече от половината от неговите членове.

4. Настоятелството взема решенията си с мнозинство повече от половината от членовете си, а решенията по чл.24, ал 2, т. “д”, “е” единодушно от всички членове.

5. Настоятелството може да вземе решение и без да бъде провеждано заседание, ако протоколът за взетото решение бъде подписан без забележки и възражения за това от всички членове на настоятелството.

6. Настоятелството провежда редовни заседания най-малко 6 пъти годишно.

ПРЕДСЕДАТЕЛ

Член 25.1. Председателят на читалището е член на настоятелството и се избира от общото събрание за срок от 5 години.

2. Председателят:

а/ организира дейността на читалището съобразно закона, устава и решенията на общото събрание;

б/ представлява читалището;

в/ свиква и ръководи заседанията на настоятелството и председателствува общото събрание;

г/ отчита дейността си пред настоятелството;

д/ сkлючва и прекратява трудовите договори със служителите, съобразно с бюджета на читалището и въз основа решение на настоятелството.

СЕКРЕТАР

Чл. 26.1. Секретарят на читалището се назначава от Настоятелството. Той не може да бъде в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/ съпруга на председателя на читалището.

2. Секретарят:

а/ организира изпълнението на решенията на Настоятелството, включително решенията за изпълнението на бюджета;

б/ ръководи текущата – основна и допълнителна дейност на читалището;

в/ отговаря за работата на щатния и хонорувания персонал;

г/ представлява читалището заедно и поотделно с председателя

ПРОВЕРИТЕЛНА КОМИСИЯ

Член 27.1. Проверителната комисия се състои най-малко от трима членове, избрани за срок от пет години.

2. Членовете на проверителната комисия не могат да бъдат лица, които са в трудово-правни отношения с читалището или са роднини на членовете на настоятелството по права линия, съпрузи, братя, сестри и роднини по сватовство от първа степен.

3. Проверителната комисия осъществява контрол върху дейността на настоятелството, председателя и секретаря на читалището, по спазване на Закона, Устава и решенията на Общото събрание.

4. При констатирани нарушения, проверителната комисия уведомява Общото събрание на читалището, а при данни за извършено престъпление – органите на прокуратурата.

5. Председателят на Проверителната комисия се избира от Общото събрание.

Член 28 За членове на Настоятелството, Проверителната комисия и Секретари на читалището не могат да бъдат избирани лица, които са осъждани на лишаване от свобода за умишлени престъпления от общ характер.

ГЛАВА ШЕСТА

ИМУЩЕСТО И ФИНАНСИРАНЕ

Член 29 Имуществото на читалището се състои от право на собственост и от други вещни права, вземания, ценни книжа, други права и задължения, регламентирани от закона.

Член 30 Читалището набира средства от следните източници:

а) членски внос;

б) културно-просветна и информационна дейност;

в) субсидия от държавния и общинския бюджет;

г) наеми от движимо и недвижимо имущество;

д) приходи от стопанска дейност, предвидена в настоящия устав;

е) дарения, спонсорства и завещания;

ж) други приходи, незабранени от закона.

Член 31 Всички членове на читалището дължат годишен членски внос, който се определя от Общото събрание и бива:

а) индивидуален;

б) колективен.

Член 32 При приключване на счетоводния баланс със загуба Общото събрание може да вземе решение за допълнителни вноски на членовете за покриването й с квалифицирано мнозинство от 2/3 от присъстващите.

Член 33.1. Читалището не може да отчуждава недвижими вещи и да учредява ипотека върху тях.

2. Движими вещи могат да бъдат отчуждавани или залаганисамо по решение на Настоятелството.

Член 34 Недвижимото и движимо имущество, собственост на читалището, както и приходите от него не подлежат на принудително изпълнение, освен за вземания, произтичащи от трудови възнаграждения.

Член 35.1. Настоятелството изготвя годишния отчет за приходите и разходите, който се приема от Общото събрание.

2. Отчетът за изразходваните от общинския бюджет средства се представя в Община Кирково.

Член 36.1.Читалището извършва следната допълнителна стопанска дейност:

а/ осъществява социални дейности и услуги, подпомагащи лица и семейства, както и такива, свързани с отглеждането, възпитанието, обучението и уплътняването на свободното време на деца и млади хора, във връзка с осъществяване на предмета си на дейност;

б/ осъществява обучения на деца, младежи и лица в трудоспособна възраст, професионална квалификация и преквалификация, консултантска дейност;

в/ работи за преодоляване на междуетническите проблеми и бедността на засегнатите социални групи и общности;

г/ развива културен и семинарен туризъм в страната и чужбина.

2. Читалището няма да извършва стопанска дейност, която не е свързана с предмета на основните дейности, предвидени в настоящия Устав, и ще ползува приходите от нея само за постигане целите на читалището.

3. Извършването на дейностите по ал.1 се подчинява на условията и реда, определени със законите, които ги регулират.

4. Читалището не разпределя печалба.

РАЗХОДВАНЕ НА ИМУЩЕСТВОТО

Член 37.1. Читалището може безвъзмездно да разходва имуществото и да осъществява дейността, насочена за реализиране на целите, определени по реда на този устав и ЗЮЛНЦ.

2. За безвъзмездното разходване имуществото на читалището по чл. 41, ал. 3 ЗЮЛНЦ Общото събрание взема мотивирано решение с квалифицирано мнозинство 2/3 от всички негови членове.

3. Читалището подбира лицата и начина на тяхното подпомагане в зависимост от целите и финансовите си възможности съгласно обявения ред и правилата за осъществяване на дейността. Информацията за реда, по който се извършва подборът, е общодостъпна и се вписва в централния регистър.

4. Читалището не може да сключва сделки с лицата по чл. 41, ал. 3 ЗЮЛНЦ, както и с юридически лица, в които посочените лица са управители или могат да наложат или възпрепятстват вземането на решения, освен ако сделките са в очевидна полза на читалището или са сключени при общи условия, публично обявени.

ЕЖЕГОДЕН КОНТРОЛ

Член 38.1. В срок до 31.01. на всяка календарна година Настоятелството съставя годишен счетоводен отчет и го представя за заверка на лицензиран експерт-счетоводител, определен от общото събрание.

2. В същия срок се изготвя доклад за дейността на сдружението по чл.40, ал.2 ЗЮЛНЦ.

3. В срок до 31 май на всяка година Настоятелството заявява за вписване в централния регистър на МП на РБ и представя заверен годишен счетоводен отчет, доклада си по предходната алинея и другите предвидени в чл.46, ал.2 ЗЮЛНЦ документи.

КНИГИ НА ЧИТАЛИЩЕТО

Член 39 Общото събрание и настоятелството водят книги за протоколите от всички проведени заседания. Председателстващите заседанията и лицата, изготвили протоколите, ги удостоверяват с подписите си и отговарят за верността на съдържанието им.

ПРЕОБРАЗУВАНЕ

Член 40 Читалището не може да се преобразува в юридическо лице с нестопанска цел за осъществяване на дейност в частна полза.

ПРЕКРАТЯВАНЕ

Член 41.1. Читалището може да бъде прекратено по решение на общото събрание, вписано в регистъра на Окръжен съд.

2. Читалището може да бъде прекратено по решение на Окръжен съд в случаите на чл.13, ал.1, т. 3 ЗЮЛНЦ.

3. Читалището може да бъде прекратено по решение на Окръжен съд, постановено по искане на министъра на културата или на прокурора.

4. Читалището може да бъде прекратено, когато не развива дейност за период от две години.

5. Читалището може да бъде прекратено, когато е обявено в несъстоятелност.

6. Читалището може да бъде прекратено, когато не е учредено по законния ред.

ЛИКВИДАЦИЯ

Член 42.1. При прекратяване на читалището се извършва ликвидация, за която се прилагат разпоредбите на Търговския закон.

2. Ликвидацията се извършва от настоятелството, а в случаите на член 13, ал.4 и чл.14, ал.3 ЗЮЛНЦ, ликвидаторът се определя от Окръжен съд Кърджали.

3. Ликвидторт е длъжен да удовлетвори кредиторите на читалището от наличните парични средства, а ако това е невъзможно – чрез осребряване първо на движимото и едва след това на недвижимото имущество на читалището. Той няма право по какъвто и да е начин да прехвърля имущество на лица по чл. 43, ал.2 ЗЮЛНЦ.

ИМУЩЕСТВО СЛЕД ЛИКВИДАЦИЯТА

Член 43 Имуществото, останало след удовлетворяване на кредиторите, се предоставя по следния ред:

1. На друго народно читалище със същите или близки цели до тези на прекратеното читалище, което е определяемо според разпоредбите в устава.
2. Ако подобно определяне липсва в устава, имуществото се предоставя на читалище, определено с решение на Кърджалийски Окръжен съд.
3. Ако имуществото не бъде предоставено по този ред, то се предава на Община Кирково, като тя е длъжна да го предостави за извършване на читалищна дейност, която е възможно най-близка до тази на прекратеното читалище.

ПРЕХОДНИ И ЗАКЛЮЧИТЕЛНИ РАЗПОРЕДБИ

1. Читалището има кръгал печат, в средата с разтворена книга,с надпис около нея:НЧ „Родопска пробуда”-1952 г. , с.Тихомир,общ. Кирково
2. Този нов устав е приет на редовно общо събрание на читалището, проведено на 12.03.2010 г.,съобразно &34 от ПЗР на ЗИД на Закона за народните читалища.

обн.ДВ бр.42 от 2009 г. и отменя устава на читалището приет от общото събрание

проведено на 15.09.1997год.

3. Списъкът на членовете, подписали Устава да се счита неразделна част от този Устав.

4. За неуредените в този устав случаи, както и относно тълкуването и прилагането на неговите разпоредби, се прилагат разпоредбите на ЗЮЛНЦ и ЗНЧ. Разпоредбите на този устав, в случай, че противоречат на закона, се заместват по право от повелителните му правила.

Председател:…………………………………..

/А.ГЕНЧЕВА

**Списък**

на Настоятелството и Проверителната комисия

на НЧ”РОДОПСКА ПРОБУДА-1935”

с.Тихомир,общ.Кирково

I.Настоятелство:

1.Албена Ангелова Генчева-Председател;

2.Атанас Митков Бучуков-член;

3.Атанас Тихомиров Мюзюрски-член.

II.Проверителна комисия:

1.Елка Георгиева Митева-Председател;

2.Биляна Андреева Пантаджиева-член;

3.Копринка Юлиянова Асенова-член;